b'\n_START_ARTICLE_\nSupoj Saenla\n_START_SECTION_\nKariera\n_START_PARAGRAPH_\nSaenla se je prvi\xc4\x8d pridru\xc5\xbeil svetovni snooker karavani v sezoni 2008/09. Mesto si je zagotovil z zmago na Azijskem snooker prvenstvu (Asian Snooker Championship), kjer je v finalu premagal indijskega veterana Yasina Merchanta z izidom 7-0. V finale se je sicer prebil kljub porazu v prvem dvoboju proti Pakistancu Khurramu Aghi. Saenla je osvojil tudi naslov azijskega prvaka do 21 let in tajsko dr\xc5\xbeavno prvenstvo leta 2001. V sezoni 2009/10 zavzema na rating lestvici 78. mesto._NEWLINE_Saenla se je podal v poklicne vode leta 2002. Na prvih treh turnirjih sezone 2008/09 ni bil uspe\xc5\xa1en, saj se je dvakrat prebil med najbolj\xc5\xa1ih 96 igralcev in enkrat med najbolj\xc5\xa1ih 64.'